Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Kärsimyksiä, koettelemuksia ja ahdistuksia.
Monet luulevat, että ne kuuluvat menneisyyteen -
ja ettei tosi uskova joudu sellaisia kohtaamaan.
Mutta Ilmestyskirjasta näemme, että uskovat joutuvat lopun aikoina -
suuriin vainoihin, koettelemuksiin ja kärsimyksiin.
Silloin uskomme osoitetaan todeksi.
Miksi sanon niin? Avataan Ilmestyskirjan luku 2.
Viime viikolla aloimme puhua Aasian 7 seurakunnasta.
Jokaisen seurakunnan saama viesti kuuluu kaikille uskoville -
sekä nykyään että etenkin aikojen lopulla.
Ilmestyskirjan toinen seurakunta joutuu kokemaan voimakasta vainoa.
Luetaan asiasta tarkemmin Ilm. 2:8:sta.
Ilm. 2:8: -
"Ja Smyrnan seurakunnan enkelille kirjoita..."
Enkeli tai viestintuoja tarkoittaa seurakunnan johtajaa, -
niin kuin nykyäänkin seurakunnissa on johtajia.
He saivat sanoman Johannekselta välittääkseen sen seurakunnalle.
"Ja Smyrnan seurakunnan enkelille kirjoita..."
'Näin sanoo ensimmäinen ja viimeinen...'"
Tässä Messias käyttää tuota termiä itsestään jo neljättä kertaa.
Termi liittyy siihen, -
että Jumala ilmoittaa itsensä Lunastajana.
Olemme puhuneet lunastuksesta tulevan valtakunnan yhteydessä -
ja vanhurskauttamisen yhteydessä, kun meistä tulee uusi luomus.
Mutta tässä lunastussanomalla rohkaistaan.
Jes. 48:ssa lunastukseen liittyy Jumalan sitoutuminen asiaan.
Tämän seurakunnan on hyvä muistaa, että Jumala on sitoutunut heihin, -
jotta he muistaisivat oman sitoutumisensa häneen.
"Ja Smyrnan seurakunnan enkelille kirjoita: -
'Näin sanoo ensimmäinen ja viimeinen, -
joka kuoli ja virkosi elämään..."
Sana kertoo, että Messias saapui maailmaan kuollakseen.
Hänet kavallettiin 30 hopearahasta.
Messias aloitti julkisen palvelutyönsä 30-vuotiaana.
Eli luku 30 puhuu sekä Messiaan palvelutyön alusta että sen lopusta, -
koska juutalaisen numerologian mukaan luku 30 viittaa kuolemaan.
Miksi kuolema on meille ongelma?
Haluan muistuttaa tärkeästä Raamatun totuudesta.
Synagogassa luetaan joka päivä Iisakin sitomisesta.
Jumala kutsui Aabrahamin -
Jerusalemiin eli Moorian vuorelle uhraamaan ainoan poikansa.
Iisakista puhutaan Aabrahamin ainoana poikana, -
vaikka Ismael oli elossa ennen Iisakia.
Miksi Aabraham lähti uhraamaan Iisakin, -
vaikka kaikki Jumalan lupaukset riippuivat tuosta lapsesta?
Hepr. 11:ssä kerrotaan, että Jumala ilmoitti Aabrahamille erään asian.
Koska Jumala puhui ylösnousemuksesta, -
Aabraham ymmärsi, että vaikka Iisak kuolisi, on olemassa ylösnousemus.
Toivomme ei perustu tähän maailmaan -
vaan tulevaan Jumalan valtakuntaan.
Useimmat pääsevät sinne kuoleman kautta, -
elossa olevat temmataan ylös, kun Messias saapuu.
"... joka kuoli ja virkosi elämään..."
Siinä puhutaan voitosta ja Jumalan valtakunnasta.
Smyrnan seurakunnan on hyvä muistaa se koettelemusten keskellä.
Jakeessa 9 Smyrnalle sanotaan kuten edellisellekin seurakunnalle (KJV): -
"Minä tiedän sinun tekosi."
Messias kuvaa ensin itseään uudella tavalla seurakunnille -
ja sanoo sitten niille kaikille: "Minä tiedän sinun tekosi."
Uskovat arvioidaan tekojensa mukaan.
Pelastuminen ei kuitenkaan riipu tästä arviosta.
Meidät arvioidaan sillä perusteella, mitä vastuuta meille on annettu.
Jae 9: -
"Minä tiedän sinun ahdistuksesi ja köyhyytesi..."
"Tiedän sinun tekosi, ahdistuksesi ja köyhyytesi -
sinä olet kuitenkin rikas..."
Smyrnan seurakunta oli köyhä tässä maailmassa.
Mutta sitten sanotaan: "...sinä olet kuitenkin rikas..."
Messias ilmoitti itsensä tälle seurakunnalle -
ensimmäisenä ja viimeisenä, eli tehtävälleen uskollisena (Jes. 48).
Sitten sanotaan: "...joka kuoli ja virkosi eloon..."
Hän toi lunastuksen ja voiton, pääsyn Jumalan valtakuntaan.
Hän tarkoittaa: "Vaikka olette köyhiä tässä maailmassa, -
mutta olette rikkaita Jumalan valtakunnan näkökulmasta."
"...sinä olet kuitenkin rikas -
ja mitä pilkkaa sinä kärsit niiltä, jotka sanovat olevansa juutalaisia, -
eivätkä ole..."
Puhun kohta sanoista "juutalainen" ja "synagoga".
Synagogalla tarkoitetaan nykyään juutalaisten rukoushuonetta.
1900 vuotta sitten Kreikan valtakunta vaikutti yhä Israelissa.
Silloin Israelissa puhuttiin myös kreikkaa.
Monet heprean ja aramean sanat saivat alkunsa kreikankielestä.
Sanalla synagoga ei tarkoiteta vain juutalaisten rukoushuonetta.
Johanneshan oli Patmoksen saarella, -
jossa puhuttiin silloin kreikkaa.
Sana synagoga tarkoittaa kokoontumispaikkaa.
Sana juutalainen tarkoittaa nykyään Jaakobin jälkeläisiä.
Kirjaimellisesti "juutalainen" tarkoittaa Jumalaa ylistävää ihmistä.
Eli tässä ei tarkoiteta, -
että juutalaiset ja synagoga vainoaisivat Messiaan omia.
Tässä kohdassa puhutaan niistä, jotka ovat oikeita Jumalan ylistäjiä -
ja seuraajia.
Meidän synagogamme, kokoontumis- paikkamme, on oikea rukoushuone.
Jae jatkuu: "... vaan ovat saatanan synagooga..."
Siinä on kaksi sanaa liitetty yhteen.
Aiemmin puhuimme Jumalan pilkasta, nyt saatanasta.
Saatana ja Jumalan pilkka kulkevat käsi kädessä.
Nämä ihmiset väittivät ylistävänsä Jumalaa, -
mutta oikeasti he pilkkasivat kaikkea Jumalaan liittyvää.
Jae 10: "Älä pelkää sitä, mitä tulet kärsimään."
Tämä merkitsee, -
että silloinkin, kun uskovat noudattavat Jumalan tahtoa ja kutsua, -
he voivat joutua kärsimään.
Kun pysymme Jumalalle uskollisina tässä maailmassa lopun aikoina, -
meitä tullaan vainoamaan. Joudumme ahdistuksiin.
Jae 10: "Älä pelkää sitä, mitä tulet kärsimään.
Katso, perkele on heittävä muutamia teistä vankeuteen..."
Messias puhui Matt. 24:ssä samoin.
Hän sanoi, että meitä otetaan kiinni lopun aikoina -
ja heitetään vankeuteen. Hän käytti myös sanaa synagoga.
Siinä ei kuitenkaan puhuttu synagogasta vaan kokouspaikasta.
Siellä annettiin usein tuomioita.
Kun Paavali vietiin Kesareaan, -
hänet vietiin toiseen kokoontumispaikkaan, teatteriin.
Sielläkin annettiin tuomioita.
Eli tässä sanotaan, että nämä ihmiset joutuvat tuomiolle -
esivallan ja viranomaisten eteen, -
koska he olivat pysyneet uskollisina Jumalalle.
Kohta jatkuu: "...että teidät pantaisiin koetukselle..."
Koetukselle pano ei tarkoita tässä sitä, -
että Messias kokeilee, ovatko nämä ihmiset oikeasti uskossa -
tai ovatko he Jumalalle antautuneita.
Ei Jumala sitä tietoa tarvitse, koska hän tietää kaiken.
Pitää ymmärtää, että tässä puhutaan uskovien joukosta.
Yksi sana uskovien joukolle hepreaksi on eda.
Eda tarkoittaa seurakuntaa. Se tulee heprean sanasta todistaa.
Nämä ihmiset joutuvat ankariin vainoihin, -
heitä vangitaan ja osa menettää henkensä.
Mutta näin vainoajat ja muut saavat todistuksen -
vainottujen uskosta Jumalan Sanaan.
"...teidät pantaisiin koetukselle, -
ja teidän on oltava ahdistuksessa kymmenen päivää."
"Kymmenen päivää" voidaan käsittää kirjaimellisesti.
Toisaalta numero 10 tarkoittaa asioiden loppuunsaattamista.
Kerron esimerkin.
Kun ihminen joutuu koetukseen, hän kääntyy usein Jumalan puoleen.
Hän rukoilee: "Herra, ota pois tämä vaikeus!"
Usein Jumala vastaa: "Minun armossani on sinulle kyllin."
Usein koetus on sallittu meitä palvelemaan.
Koska 10 tarkoittaa loppuunsaattamista, -
joudumme käymään läpi koko koetuksen.
Sen kautta muutumme.
Jumala sanoo tässä: "Te käytte läpi sen, mikä teille on tarpeen."
Kohta jatkuu: "Ole uskollinen kuolemaan asti..."
Jotkut voivat kysyä: "Jos uskollisuus johtaa vain kuolemaan, -
miksi pysyisin uskollisena?"
Mutta kuolema ei merkitse loppua vaan muuttumista.
Kuollessamme pääsemme tästä ajasta tulevaan.
Kuollessamme samaistumme Messiaaseen.
Paavali puhuu Kolossalaiskirjeessä osallisuudesta Messiaan kärsimyksiin.
Saamme olla osallisia Messiaan kärsimyksiin.
Kuoltuamme pääsemme Messiaamme luokse.
"Ole uskollinen kuolemaan asti, niin minä annan sinulle elämän kruunun."
Haluamme nähdä yhteyden juutalaisuuden ja Sanan välillä, -
koska juutalaisuus pohjautuu historiallisesti Jumalan Sanaan.
Voimme oppia paljon muinaisilta juutalaisilta pyhiltä.
He puhuvat kirjoituksissaan paljon elämästä ja valtakunnasta.
Tässä ajassa emme saa vielä kokea elämän täyteyttä.
Jumala on kyllä luvannut meille yltäkylläisen elämän, -
ja saammekin siitä nyt esimakua.
Täytenä saamme kokea sen Jumalan tulevassa valtakunnassa.
Kun Ilmestyskirja sanoo: "Annan sinulle elämän kruunun", -
siinä puhutaan valtakunnan kruunusta, kunniamerkistä.
Kruunuja voimme käyttää Jumalan palvomiseen.
Laskemme ne hänen jalkojensa juureen tunnustaen, -
että kaikki hyvät aikaansaannoksemme -
johtuvat siitä, että hän on tehnyt meissä ja meidän kauttamme työtä.
"Ole uskollinen kuolemaan asti, niin minä annan sinulle elämän kruunun."
Kirje Smyrnan seurakunnalle päättyy edelliseen tapaan jakeessa 11: -
"Jolla on korva, se kuulkoon, mitä Henki seurakunnille sanoo."
Siinä meitä kutsutaan kuuntelemaan.
Haluan vielä korostaa tätä ainutlaatuista jaetta.
Kaikille 7 seurakunnalle hän sanoo samaan tapaan.
Muille hän lisää vielä jotain ylimääräistä muttei tälle.
Tämä seurakunta kärsii enemmän kuin muut.
Jumala on kutsunut tämän seurakunnan käymään läpi -
suuria koetuksia.
Hän kehottaa: "Ne, joilla on hengelliset korvat, kuunnelkoon..."
Miksei siinä lue, mitä meidän pitäisi kuunnella?
Siksi, koska kärsimykset avaavat korvamme kuulemaan.
Vaikeuksissa ollessamme me pysähdymme, -
työnnämme tämän maailman asiat mielestämme -
ja käännämme huomiomme Jumalaan kuullaksemme hänen äänensä.
Usein vaikeuksien tehtävä on saada meidät kuuntelemaan häntä.
"Jolla on korva, se kuulkoon, mitä Henki seurakunnille sanoo.
Sitä, joka voittaa, ei toinen kuolema vahingoita.'"
Jumala on jo kehottanut olemaan pelkäämättä kuolemaa.
Sinut voidaan kutsua olemaan uskosi tähden marttyyri -
ja antamaan henkesi kuten monet opetuslapsetkin antoivat -
ja monet muut uskovat kautta aikojen.
Nauhoitamme tätä vuonna 2015, joka on juutalaisille vuosi 5775.
Tänä vuonna kuolee enemmän ihmisiä uskonsa tähden -
kuin aikaisempina vuosina.
Se on raamatullinen merkki siitä, -
että lopun ajat lähenevät nopeasti.
Sana sanoo: "Sille, joka voittaa..."
Miten voittaminen toteutuu, jos osanani on kuolema?
Siten, että ensimmäinen kuolema ei ole ongelmana.
Kaikki joutuvat sen kokemaan.
Silloin siirrytään tästä ajasta tulevaan.
Jumala sitä vastoin pelastaa meidät toisen kuoleman uhalta.
Smyrnalle kirjoitetun kirjeen lopussa mainitaan, -
ettei toisella kuolemalla ole sellaiseen ihmiseen valtaa.
Toinen kuolema tapahtuu tuhatvuotisen valtakunnan jälkeen.
Syvennymme aiheeseen Ilm. 20:n yhteydessä.
Kun vanhurskaus ja oikeus ovat vallinneet 1000 vuoden ajan, -
Jumala herättää kaikki kuolleet -
ja kokoaa heidät valkoisen valtaistuimen eteen.
Hän sanoo: "Kaikki valkoisen valtaistuimen tuomiolle joutuvat -
tuomitaan pelkästään heidän tekojensa perusteella.
Riittävätkö ihmisten teot vanhurskautukseen?
Eivät riitä.
Heidät heitetään tuliseen järveen, -
jossa he joutuvat kärsimään iäti. Sieltä ei pääse pois. Heille ei kuulu pelastus.
Jumala lupaa meille, -
että evankeliumin vastaanottaneet ja sitä noudattaneet ihmiset, -
jotka ovat vaeltaneet Pyhän Hengen voimassa -
ja kuunnelleet hänen johdatustaan, -
saavat voiton Jumalan valtakunnassa.
Valkoisen valtaistuimen tuomiolla eli toisella kuolemalla -
ei ole meihin valtaa.
Tämä kirje oli siis kirjoitettu Smyrnan seurakunnalle.
Smyrna oli tunnettu epäjumalanpalvelustaan.
Sen asukkaat palvoivat hartaasti epäjumalia.
Epäjumalanpalvelus on itsekkyyttä ja oman tahdon läpiviemistä.
Ihmiset haluavat saavuttaa omat tavoitteensa.
Tosi usko Messiaaseen paljastaa -
omat pyrkimyksemme ja tavoitteemme synniksi.
Kun synti paljastuu ihmisen elämästä, -
hän tekee siitä parannuksen, jos on viisas.
Jos hän ei ole viisas, hän ärähtää: -
"Mikä sinä olet sanomaan minulle, mikä on oikein tai väärin.
"Mikä sinä olet minua tuomitsemaan?"
Kyseessä ei kuitenkaan ole tuomitseminen vaan totuuden ilmitulo.
Itsekkyys aiheuttaa ristiriitoja, -
rikoksia, vaikeuksia ja eripuraa.
Jos jokainen tekee niin, kuin itse ajattelee oikeaksi, -
joudumme synnin valtaan, -
samoin kuin israelilaiset joutuivat niin tehdessään vihollisen valtaan.
Smyrna tunnettiin siitä, että jokainen teki, kuten tahtoi.
He rakastivat epäjumalien palvontaa.
Ihmiset toivat epäjumalankuviaan kaupungin ns. pyhäkköihin.
Epäjumalanpalvelus toi kaupungille vaurautta.
Seurakunta jakoi siellä kuulijoille totuuden sanomaa.
Se sanoma ei hyödyttänyt kaupungin varallisuutta eikä ihmisten tavoitteita.
Totuus Messiaasta tuhoaa elämän, jonka itse olisin rakentanut itselleni.
Mitä Jumala tarkoittaa sillä, kun hän sanoo uskoon tulleelle: -
"Katso, uudeksi minä teen kaikki?"
Sana "uusi" liittyy Raamatussa muuttumiseen.
Jumala tahtoo muuttaa, mutta smyrnalaiset eivät tahtoneet muuttua.
He tahtoivat pyrkiä omiin tavoitteisiinsa oman tahtonsa mukaan.
Siksi he raivostuivat tälle seurakunnalle.
He heittivät uskovia vankeuteen, yrittivät murtaa heitä -
ja surmasivat heitä.
Messias lohdutti heitä sanoen: "Annan teille elämän kruunun."
Se tarkoitti valtakunnan kruunua. Kruunu merkitsee myös hallitsemista.
Smyrnan seurakunta oli saava suuren auktoriteetin Jumalan valtakunnassa.
Seurakunta sai esimakua ikuisuudesta, -
jossa Jumala hallitsee ja hänen tahtonsa tapahtuu.
Siksi tässä sanotaan: "Sille, joka voittaa..."
Jos joutuisit vihaisten, väkivaltaisten ihmisten keskelle, -
ihmisten, jotka vangitsevat tai surmaavat sinut uskosi tähden, -
olisitko sinä voittaja? Pysyisitkö uskollisena?
Tutkimme tätä kirjaa, jotta ymmärtäisimme, -
millaista uskovien elämä on lopun aikoina.
Silloin käsitämme, että meidän on valmistauduttava niihin aikoihin.
Milloin viimeksi kävit kasvoillesi Jumalan eteen ja sanoit: -
"Jumala, auta minua pysymään uskollisena?
Auta minua olemaan voittaja niissä koetuksissa, joihin minut kutsut."
Kykenetkö nykyisessä hengellisessä tilassasi todistamaan uskostasi, -
vaikka sinut vangittaisiin tai tuomittaisiin kuolemaan?
Tällä hetkellä uskovat joutuvat kokemaan tällaista -
Syyriassa, Irakissa, Egyptissä ja monessa muussa paikassa.
Oletko valmis? Koska vainot leviävät ympäri maailman -
jokaiseen seurakuntaan.
Ensi viikolla tutkimme Vähä-Aasian seurakuntia lisää.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen